cyanic-selkie/wikianc huggingface dataset:
Քարտեզի և տարածքի հարաբերակցություն
Քարտեզի և տարածքի հարաբերակցություն
Ըստ Բեյթսոնի՝ այն մշակույթը, որը համոզված է, որ հարբուխը փոխանցվում է չար հոգիների միջոցով, որ այդ ոգիները դուրս են գալիս մարդու միջից, երբ նա փշռտում է, որ նրանք կարող են փոխանցվել մի մարդուց մյուսին ֆիզիկական շփման միջոցով կամ շնչառական ուղիներով, կարող է նույնքան արդյունավետ «քարտեզ» լինել առողջապահության համար, որքան այն, որում ոգիները փոխարինված են միկրոբներով։
Քարտեզը տարածք չէ
Լուիս Քերոլը իր «Սիլվի և Բրունո» (1889 թվական) գործում տվել է երևակայական քարտեզի հումորային նկարագրություն, որի մասշտաբը մղոններով է։
Ստեղծագործության հերոսը նկարագրում է այդ քարտեզի օգտագործման մի քանի դժվարություններ և եզրահանգում, որ «այժմ մենք օգտագործում ենք հենց երկիրը՝ իր քարտեզի փոխարեն, քանի որ դա էլ պակաս լավ քարտեզ չէ»։
Արտաքին հղումներ
Կատեգորիա:Իմացաբանություն Կատեգորիա:Վերացարկում Կատեգորիա:Իմաստաբանություն Կատեգորիա:Նեյրո-լեզվաբանական ծրագրավորում Կատեգորիա:Մշակութաբանություն Կատեգորիա:Քարտեզագրություն
(8060) Անիուս
(8060) Անիուս (Anius), աստերոիդ Յուպիտերի տրոյացիներից։ Հայտնաբերվել է 1973 թվականի սեպտեմբերի 19-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 5,179679 ա. մ., առավելագույնը մոտենում է 4,6959 ա. մ. հեռավորության վրա և հեռանում 5,6635 ա. մ. ։ Արեգակի շուրջ մեկ ամբողջական պտույտ է կատարում 4305,79 երկրային օրվա ընթացքում, իր ուղեծրով շարժվելով միջինում 0,083608 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,09° անկյուն։
Մաֆրա
Մաֆրա (Mafra), քաղաք Պորտուգալիայում, համանուն մունիցիպալիտետի կենտրոնը Լիսաբոնի շրջանում։ Բնակչությունը 11.3 հազար մարդ է (քաղաք), կոմունայում` 76.7 հազար մարդ։ Քաղաքն ու մունիցիպալիտետը մտնում են Լիսաբոնի շրջանի մեջ` կազմելով Մեծ Լիսաբոնի ագլոմերացիայի մաս։ Վարչական նախկին բաժանումով մտել է Էշտրեմադուրա գավառի մեջ։
Տեղակայություն
Քաղաքը գտնվում է մայրաքաղաքից հյուսիս-արևմուտք Ատլանտյան օվկիանոսի ափից 6 կմ հեռավորության վրա։ Հեռավորությունը Լիսաբոնից 30 կմ է, Սանտարենից` 65 կմ, Լեյրիայից` 101 կմ։
Կոմունան սահմանակցում է.
Պատմություն
Քաղաքը հիմնադրվել է 1189 թվականին։
Տեսարժան վայրեր
Մաֆրայի ճարտարապետական վարպետանոցում գերմանացի Յոհան Ֆրիդրիխ Լյուդվիգի և օտարերկրացի այլ ճարտարապետների գլխավորությամբ ձևավորվել է պորտուգալացի շինարարների ու նկարիչների մի խումբ, այդ թվում` հայտնի քանդակագործ Ժոակիմ Մաշադու դե Կաշտրուն։ Հսկայական համալիրը սիմետրիկ կերպով տեղակայված է բազիլիկի շուրջ։ Պալատի` բազիլիկին հպվող թևերը անկյուններում ավարտվում են քառակուսի աշտարակներով, որոնք ունեն սոխանման գմբեթներ։ Եկեղեցու ամենահետաքրքիր շինություններն են հիվանդանոցը, դեղատունը, դորմիտորիումը, խոհանոցը, սակայն ամենից հետաքրքիրը գրադարանն է` մոտ 30.000 հատոր գրքերով։
Տնտեսություն
Քաղաքի տնտեսությունը հիմնված է գյուղմթերքի արտադրության ու զբոսաշրջության վրա։
Սիգրիդ Հպարտ
Սիգրիդ Հպարտ (Sigrid Storråda ), Էրիկ VI Հաղթականի և Սվեն Ֆորկբիարդի կիսալեգենդար կինը՝ սկանդինավյան սագաների հերոսուհի։
Կենսագրություն
Համաձայն մի շարք սկանդինավյան սագաների և շվեդական տարեգրությունների, մասնավորապես, Catalogus Regum Sveciae (1333), Շվեդիայի առաջին քրիստոնյա թագավոր Օլաֆ Շոտկոնունգի մայրը Սիգրիդ Հպարտն էր, ում անունով էլ կոչվել է Սիգրիդլաֆը։
«Երկրի շրջանակը»՝ սկանդինավյան սագաների հավաքածու, ներկայացնում է Սիգրիդին որպես գեղեցիկ, բայց վրիժառու կին։ Էրիկ Հաղթականի հետ ամուսնությունը հաջողությամբ չպսակվեց և շուտով վերածվեց թշնամանքի, որի պատճառով Սիգրիդը որդու հետ վտարվեց հոր կալվածքներ։ Էրիկի մահից հետո շատ ազնվականներ սկսեցին փնտրել Սիգրիդի ձեռքը։ Չափից ավելի համառություն ցուցաբերած Հարալդ Գրենսկեն ու Գարդարիկի Վիսավալդը Սիգրիդի ծառաները նրա հրամանով այրեցին։
Սիգրիդի ձեռքի հաջորդ հավակնորդը՝ Նորվեգիայի թագավոր Օլաֆ Տրիգվասոնը, պահանջեց, որ նա քրիստոնեություն ընդունի։ Սիգրիդը պատասխանեց, որ չի հրաժարվի իր նախնիների հավատքից։ Զայրացած Օլաֆը բռունցքով հարվածեց նրա դեմքին։ Սիգրիդը հանգիստ ասաց. «Սա քեզ մահվան կտանի»։ Վրեժ լուծելու համար Սիգրիդն ամուսնացավ Դանիայի թագավոր Սվեն Ֆորկբեարդի հետ, ով թշնամություն ուներ Օլաֆի հետ։ Այս ամուսնության մեջ նա ծնեց երկու որդի՝ Դանիայի ապագա թագավորներ Հարալդին և Կնուդին, ինչպես նաև երեք դուստր։ Մոտ 1000 թվականին Շվեդիայի թագավոր դարձած Սվեն Ֆորկբերդի և Օլաֆ Շոտկոնունգի միացյալ բանակը հաղթեց նորվեգացիներին Սվոլդերի ծովային ճակատամարտում։ Օլաֆ Տրիգվասոնը զոհվեց։
Նախատիպը
Անհասկանալի է, թե արդյոք Սիգրիդն իրական անձնավորություն է եղել։ Որոշ գիտնականներ նրան նույնացնում են Էրիկի և, հավանաբար, Սուեյնի փաստագրված լեհ կնոջ հետ, որը հիշատակվում է միջնադարյան մատենագիրների կողմից և որոշ ժամանակակից պատմաբանների կողմից հիշատակվում է որպես «Սվիետոսլավա» (Świętosława), սակայն Սիգրիդին վերագրվող պոտենցիալ ամուսինները ապրել են տարեթվերի լայն շրջանակում, և ժամանակակից այլ գիտնականներ կարծում են, որ Սիգրիդը կարող է լինել մի քանի պատմական կանանց միավորում։
Շիլիխա (գյուղ, Վետլուժսկի շրջան)
Շիլիխա (Шилиха), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վետլուժսկի շրջանի բնակավայրեր
Կորնարդյան անտառ
«Կորնարդյան անտառ», անգլիացի նկարիչ Թոմաս Գեյնսբորոյի՝ 1748 թվականին հեղինակած նկար։ Հանրության շրջանում այն հայտնի է նաև «Գեյնսբորոյի անտառ», «Կորնար անտառ» անվանումներով։
Ստեղծման պատմություն
Թոմասը «Կորնարդյան անտառ» կտավը նկարել է իր հայրենի Սադբերի քաղաքում, որտեղ նա վերադարձել էր 1748 թվականին հոր հուղարկավորությանը մասնակցելու նպատակով։ Կա ենթադրություն, որ Թոմասը նկարի աշխատանքները դեռ դպրոցական տարիներից է սկսել։ Այդ իսկ պատճառով մասնագետները չեն կարողանում հստակ ասել արդյո՞ք Թոմասը «Կորնարդյան անտառ»-ը 1748 թվականին է նկարել, թե շարունակել է նախկինում սկսած, սակայն անավարտ մնացած աշխատանքը։
Նկարագիր
Կտավում պատկերված չէ Սադբերի համայնապատկեր։ Նկարիչը իր ստեղծագործությունները պատկերում էր բացառապես արվեստանոցում, որտեղ կար անհրաժեշտ գրեթե ամեն ինչ, այդ թվում՝ ծաղիկներ, ծառեր և նույնիսկ կենդանիներ։ «Կորնարդյան անտառ» կտավը նույնպես ստեղծվել է նկարչի՝ Սադբերում գտնվող արվեստանոցում։
Նկարի աջ կողմում պատկերված գետակի մակարդակը ավելի բարձր է, քան ձախ կողմում պատկերված ճանապարհը, սակայն ջուրը չի ողողում այն։ Թոմասին ամենից քիչն էր հետաքրքրում իրականությունն ու աշխարհագրական հաշվարկները։ Նա այդ տեսարանը հենց այդպիսին էր տեսնում և ոչ այլ կերպ։
Նկարը պատկերված է գեղանկարչության հոլանդական դպրոցի դասական նատուրալիստական ոճով։ Այս ուղղության էտալոնն են համարվում հոլանդացի նկարիչ Անտոնիս վան Դեյքը, ում ստեղծագործությունները ներշնչման աղբյուր են հանդիսացել Գեյնսբորոյի վաղ ստեղծագործական տարիներին։
Նկարում ամեն ինչ շարժման մեջ է գտնվում. արևը լուսավորում է դաշտերը և թվում է, թե հեռվում երևացող գյուղական տների տանիքները կհասնեն ճանապարհին։ Դեպի կտավը դիտողին է շարժվում հոգնած ճանապարհորդը, ով ուսին կրում է ծանր պարկ։ Ձանձրույթը զսպել չկարողացող շունը հետևում է տիրոջը քայլ առ քայլ։ Ձախ կողմում պատկերված է երիտասարդ, ով բահով փոս է փորում է։ Սակայն ակնհայտ է, որ նրա ուշադրությունը ուղղված է իրեն այցելության եկած նրբագեղ աղջնակը։ Նկարի ստորին հատվածում փայտահատն է, ով ջանասիրաբար կապում է ծառի կտրված ճյուղերը։ Ակներև է, որ նա այդ աշխատանքը վաղուց է սկսել, որովհետև նրա շունը հասցրել է ձանձրանալ ու քնել։ Ճանապարհի աջ կողմում՝ բլրի վրա երկու ավանակ են կանգնած։ Նրանցից մեկը, ականջները ցցած, նայում է ուղիղ նկարը դիտողի աչքերին։
Որքան էլ նկարը խորհրդավորության քողով է ծածկված, այնուամենայնիվ, այն աչքի է ընկնում իր պարզությամբ, ինչին նպաստում են նաև կանաչա-շագանակագույն երանգները։
Վարդան Ամիրյան
Կենսագրություն
Վարդան Ամիրյանը ծնվել է 1960 թվականի օգոստոսի 25-ին, Կամո քաղաքում։ 1976 թվականին ավարտել է Երևանի Ստեփան Շահումյանի անվան թիվ 1 միջնակարգ դպրոցը, այնուհետև սովորել է նորաձևության քոլեջում։ 1982-1984 թվականներին սովորել է Երևանի էստրադային արվեստի քոլեջում, 1985-1987 թվականներին՝ Լենինգրադի Էստրադային արվեստի ստեղծագործական բարձրագույն արվեստանոցում։ Երկար տարիներ աշխատել է Հայհամերգ միավորումում։ Որպես մենակատար-աճպարար՝ հյուրախաղերով շրջագայել է տարբեր երկրներում, Հայաստանի մարզերում և գյուղերում։ Մասնակցել է աճպարարների տարբեր մրցույթների։ 1988 թվականին Մինվոդիի աճպարարների համամիութենական մրցույթում ստացել է առաջին տեղը և արժանացել բարձր կոչման՝ մոգության արքա։ 1990 թվականին Մոսկվայի աճպարարների միջազգային մրցույթում, ներկայացնելով հեղինակային էթնիկ աճպարարական համարը, որի մեջ օգտագործվել է հայկական երաժշտություն, հայկական երաժշտական գործիքներ, ընդհանուր մոգության բաժնում արժանացել է բրոնզե մեդալի և ստացել ամենաբարձր կոչումը՝ միսթր մոգ։ 1987 թվականին աճպարարների առաջին համամիութենական փառատոնին, միկրոմագիայի բաժնում արժանացել է լավագույն մասնակից կոչման։ 1993-2005 թվականներին ապրել և ստեղծագործել է Իսրայելում, որտեղ հիմնել է աճպարարների դպրոց։ 2000 թվականին Իսրայելի աճպարարների փառատոնում, որպես աճպարար ուսուցիչ և աճպարարական հնարքների բեմադրող արժանացել է արծաթե կախարդական փայտիկի։ Միջազգային մոգերի ընկերության անդամ է։ Հանդիսանում է նոր աճպարարական ոճի հեղինակ, որը կոչվում է էթնիկ մեջիք։ Հեղինակել է տարբեր աճպարարական հեռուստատեսային շոուներ, համագործակցել է Հայաստանի հանրային և «Արմենիա» հեռուստաընկեությունների հետ` «Կախարդական դղյակ» և «Մեծ հրաշքների փոքր գաղտնիքները» հեռուստանախագծերով։ Աճպարարական համարներ է բեմադրել ներկայացումների մեջ՝ «Դոն Ժուան», «Ջին ջան»։ 2010 թվականին «Եվրոտեսիլ» երգի միջազգային մրցույթում Հայաստանը ներկայացնող բեմադրության մեջ հադես է եկել իր հեղինակային աշխատանքով՝ կորիզի միջից բացվող ծիրանի ծառով։ Նույն թվականին Հայաստանում հիմնադրել է հայ աճպարարների միությունը, որի նախագահն է։ Հեղինակել է բազմաթիվ հնարքներ։ Տիրապետում է երաժշտական գործիքների, զբաղվել է վոկալով։ Ուսումնասիրում է հոգեբանություն, փիլիսոփայություն, տիրապետում է հիպնոսին, հանդես է գալիս բեմական հիպնոսով ։
Վարդան Ամիրյանը հայ աճպարարական արվեստը ներկայացրել է աշխարհի տարբեր երկրներում ։
Արտաքին հղումներ
Կատեգորիա:Հայ աճպարարներ
Սանձենո
Սանձենո  (Sanzeno), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 935 մարդ (2008), բնակչության խտություն՝ 117 մարդ/կմ²։ Զբաղեցնում է 8 կմ² մակերես։ Փոստային ինդեքս՝ 38010։ Հեռախոսային կոդ՝ 0463։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Բուգուլմա
Բուգուլմա (Бугульма; Бөгелмә), քաղաք Ռուսաստանի Դաշնության Թաթարստանի Հանրապետության հարավարևելյան մասում, այդ հանրապետության մայրաքաղաք Կազանից մոտավորապես 300 կիլոմետր հեռավորության վրա ։ Զբաղեցնում է 27,87 կմ2 տարածք ։ Բնակչության թվաքանակը 2010 թվականին եղել է 89.204 :
Ստուգաբանություն
Բնակավայրին տրվել է նրա միջով հոսող գետի անունը (թաթարերեն՝ «бегелме». նշանակում է ոլորան, գալար)։
Բնակչություն
Բնակչության թվաքանակի փոփոխությունները 1897-2010 թթ.
Տնտեսություն
Ak Bars Aero ավիաընկերության գլխավոր գրասենյակը գտնվում է Բուգուլմայի օդանավակայանում։
Անվանի անձինք
Բուգուլմայում է ծնվել թաթար ճանաչված երգչուհի Ալսուն։
Չեխ նշանավոր գրող Յարոսլավ Հաշեկը 1918 թվականին եղել է Բուգուլմայի քաղաքապետը ։
Վսագազին
Վսագազին, գյուղ Արևելյան Հայաստանի Ելիզավետպոլի նահանգի Զանգեզուրի գավառում ։
Բնակչություն
1908 թվականին գյուղն ունեցել է 570 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Վասիլե-Ուստիմովկա (գյուղ, Զենկովի շրջան)
Վասիլե-Ուստիմովկա (Василе-Устимівка), գյուղ Ուկրաինայի Պոլտավայի մարզի Զենկովի շրջանում։ Բնակավայրը նախկինում նաև անվանվել է Կոնովալշչինա։
2001 թվականի տվյալներով Վասիլե-Ուստիմովկա գյուղում բնակվում էր 275 մարդ։ Բնակավայրը զբաղեցնում է 2027 կմ² տարածք։ Բնակչության խտությունը կազմում էր 135,67 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Կոսովոյի տնտեսություն
Կոսովոյի տնտեսություն, Կոսովոյի տնտեսությունը, որն անցումային տնտեսություն է։ Հարավսլավիայի կազմավորումից հետո Կոսովոն եղել է նրա ամենից աղքատ նահանգը, որի տնտեսությունն արդիականացվել է 1960-70-ական թվականներին։ Կոսովոյի տնտեսությունը կախում ունի ալբանական սփյուռքի փոխանցումներից և այլ երկրների հատկացրած օգնությունից։ Մեկ շնչին բաժին հասնող գումարը գնողունակության համարժեքությամբ կազմում է տարեկան 8.000 ԱՄՆ դոլար ։
Չնայած Կոսովոյի զարգացմանն ուղղված նշանակալից օգնությանը` Կոսովոն եղել է Հարավսլավիայի ամենաաղքատ շրջանը։ 1990-ական թվականներին տնտեսական վատ քաղաքականությունը, միջազգային սանկցիաները, ներքին ոչ զարգացած առևտուրը, էթնիկ կոնֆլիկտները մեծապես վնասել են առանց այն էլ թույլ տնտեսությունը ։
1999-2007 թվականներ
Կոսովոյի հիմնական արժույթը եղել է եվրոն, որն օգտագործվել է պետական կառույցների և UNMIK-ի կողմից ։ Սերբական դինարն օգտագործվել է երկրի հյուսիսային մասում սերբ բնակչության կողմից։
2008 թվականից արդի ժամանակներ
Տնտեսությունն էապես թուլացել է Կոսովոյի անլուծելի մնացած միջազգային կարգավիճակի պատճառով, ինչը դժվարացնում է ներդրումները ու վարկերի տրամադրումը ։ Շրջանի տնտեսական թուլությունը հնարավորություն է տվել ստվերային տնտեսության զարգացմանը, որի մեջ էական տեղ են գրավում բենզինը, ծխախոտը և ցեմենտը։
2002 թվականից Եվրոպական հանձնաժողովն ամենամյա զեկուցում է պատրաստում Կոսովոյի մասին։
Եկամտի զգալի մաս են կազմում արտասահմանում ապրող անձանց դրամական փոխանցումները. 2003 թվականին այդ ցուցանիշը կազմել է 633 միլիոն եվրո։
Գործազրկություն և զբաղվածություն
Կոսովոյի խնդիրներից է գործազրկության բարձր մակարդակը. պաշտոնական տվյալներով 2013 թվականին այն կազմել է աշխատունակ բնակչության 30 %-ը։ 2000-ականների վերջից գործազրկության մակարդակը սկսել է նվազել։ 2005 թվականին վիճակագրության տեղի կոմիտեի հաշվարկներով այն կազմել է 39.7 %, իսկ 2010 թվականին` արդեն 45.4 %:
Պաշտոնական տվյալներով 2013 թվականին աշխատունակ բնակչությունը եղել է 1.191.630 մարդ, որից աշխատուժը կազմել է 483.193 մարդ (նրանցից 338.364 մարդ ունեցել է աշխատանք, իսկ մնացածը` ոչ)։ Աշխատողների գրեթե կեսն ընդգրկված է պետական կառույցներում։ 2013 թվականին աշխատող բնակչությունը հետևյալ ձևով է տեղաբաշխված եղել.
Բանկեր և ապահովագրական կազմակերպություններ
2014 թվականի սկզբին Կոսովոյի տարածքում գործել է առևտրական 9 բանկ և ապահովագրական 13 ընկերություն.
Արտաքին հղումներ
Կատեգորիա:Կոսովոյի տնտեսություն
Վոլչի (գյուղ, Սվալյավայի շրջան)
Վոլչի (Вовчий), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Վոլչի գյուղում բնակվում էր 58 մարդ։
Արտաքին հղումներ
Կատեգորիա:Ուկրաինայի Անդրկարպատյան մարզի Սվալյավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1905 թվականին հիմնադրված բնակավայրեր
Աստերոիդների ցանկ (252201-252300)
Աստերոիդների ցանկ (252101-252200) * Աստերոիդների ցանկ * Աստերոիդների ցանկ (252301-252400)
Շիլինկա (գյուղ, Սուզեմսկի շրջան)
Շիլինկա (Шилинка), գյուղ Ռուսաստանի Բրյանսկի մարզի Սուզեմսկի շրջանի կազմում։
Բնակչությունը 2010 թվականին գրանցված տվյալներով կազմում էր 113 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բրյանսկի մարզի Սուզեմսկի շրջանի բնակավայրեր
Roxette
Roxette (արտասանությունը՝ «Ռոքսեթ»), շվեդական փոփ-ռոքի խումբ, որի առաջնորդներն են Փեր Գեսլեն (երգերի և երաժշտության տեքստերի հեղինակ, կիթառ, վոկալ, շրթնահարմոն) և Մարի Ֆրեդիկսսոն (1958-2019) (վոկալ, դաշնամուր)։ Ինչպես և շատ այլ շվեդ երաժիշտներ, նրանք իրենց երգերը կատարել են անգլերեն լեզվով։ Roxette անվանումը ծագել է «Dr. Feelgood» խմբի անվանումից ։
Խումբը հանրաճանաչության գագաթնակետին է հասել 1990-ական թվականների կեսերին։ Իր 30-ամյա կարիերայի ընթացքում խումբը 557 համերգ է տվել և վաճառել է իր ալբոմների ավելի քան 75 միլիոն օրինակ ։
Համատեղ աշխատանքի սկիզբը
Շատ հաճախ, երբ Փեր Գեսսլեին հարցազրույցում հարց են տալիս, թե ինչից է սկսվել Roxette խումբը, նա պատասխանել է. «Մի օր Լիվերպուլում հավաքվել էին չորս տղաներ և իրենց խումբն անվանել «The Beatles»»։ Անշուշտ, նրանք դարձել են բազմաթիվ խմբերից մեկը, որոնք մեծ ազդեցություն են ունեցել Փերի և Մարիի ստեղծագործության վրա (1993 թվականին նրանք անգամ ձայնագրել են «Help!» երգը Լոնդոնի «Abbey Road Studios» ստուդիայում), սակայն, այնուամենայնիվ, իրական պատմությունը սկսվել է 1985 թվականի աշնանը, երբ Փերը այդ տարիներին արդեն բավական հայտնի ռոք երաժիշտ էր Շվեդիայում, նրան զանգահարել են վերջերս հիմնադրված «Alpha Records AB» ընկերությունից։ Նրանք ցանկացել են, որ Փերը երգ գրի Պերնիլա Վալգրենի (Pernilla Wahlgren) համար, որն այդ ժամանակ նոր ալբոմ էր ձայնագրել։ Փերը գրել է մի երգ, որը կոչվում է «Svarta Glas», ձայնագրել է դեմո տարբերակը և ուղարկել այն ձայնագրման ընկերությանը։ Պերնիլային դուր չի եկել երգը, և ապա Փերը հարցրել է Մարի Ֆրեդրիկսոնին, թե արդյոք նա ցանկանում է մասնակցել ձայնագրությանը, քանի որ նրանք վաղուց քննարկել են միասին աշխատելու հնարավորությունը։ Նա Մարիին ասել է, որ բոլորը, բացի Վալգրենից, կարծել են, որ երգը պոտենցիալ հիթ է։ Մարին կարծել է, որ երգն ամենևին էլ իր ոճին համապատասխան չէ, շատ փոփային է և չկա ոչ մի ռոքային երանգ։ Այդ ժամանակ Փերը անգլերեն լեզվով տեքստ է գրել, վերադասավորվել երաժշտությունը, բայց դեռ չի հավատացել, որ Մարին կհամաձայնվի։ Ռոլֆ Նյուգրենը (Rolf Nygren)՝ այն ժամանակ «EMI Svenska AB»-ի գլխավոր մենեջերը, կարծել է, որ երգը պետք է կատարել դուետով, որպեսզի մի քիչ անսովոր ստացվի։ Ի վերջո, Մարին համաձայնել է։ Նոր երգի անվանումը եղել է «Neverending Love» ։
Երբ լրատվամիջոցներն իմացել են, որ Փերն ու Մարին համատեղ երգ են ձայնագրել, բոլորը սկսել են հարցեր տալ նոր նախագծի մասին։ Բոլոր նրանք, որոնք մասնակցել են ձայնագրությանը, համաձայնել են, որ ԶԼՄ-ները կհայտարարեն այն մասին, որ այս նախագիծը պարզապես կախարդական է։ Հաղորդվել է նաև, որ նախատեսվել է օգտագործել «Roxette»՝ «Gyllene Tider» խմբի հին անվանումը, որպեսզի սինգլը թողարկվի Շվեդիայի սահմաններից դուրս։
Առաջին` «Pearls of Passion» ալբոմ, և «Dance Passion» ռեմիքսներ
1986 թվականի ամռանը Roxette-ը թողարկել է իր դեբյուտային սինգլը։ Ռիսկ կար, որ այն աննկատ կմնա, քանի որ բոլոր նշանակալի ռադիոհաղորդումներն ու երաժշտական մեկնաբանները արձակուրդում էին, և այս տարվա ընթացքում քիչ երաժշտական ձայնագրություններ են վաճառվել։ Քանի որ ձայնագրությունը թողարկվել է «անանուն», մարդիկ չգիտեին կատարողներին։ Փերը որոշել է ինքն օգնել իրեն, և իր խումբը որոշակի հաջողությունների հասցնել՝ բացիկներ ուղարկելով, իր համար քվեարկելով «Sommartoppen» ռադիոշոուում, որը ամբողջ ամառ հեռարձակվել էր Շվեդիայի ազգային ռադիոյով։ Նա խնդրել էր բազմաթիվ ընկերների օգնել իրեն՝ տարբեր քաղաքներից ու տարբեր ձեռագրերով այդ բացիկներով քվեարկելու համար, այլապես ակնհայտ կդառնար, որ քվեարկել է միայն մեկ մարդ։ Երգը Շվեդիայում դարձել է 1986 թվականի ամառվա ամենամեծ հիթը, հետագայում պարզվել է, որ առանց Փերի և նրա ընկերների օգնության նրանք կհասնեին այդ հաջողությանը։
Առաջին սինգլի հաղթանակից հետո Roxette-ը ձայնագրել է իր «Pearls of Passion» դեբյուտային ալբոմը։ Շվեդիայում այն դարձել է շատ սիրված։ Երաժիշտներն արդեն այն ժամանակ ցանկացել են միջազգային հաջողության հասնել, բայց նրանց մոտ դեռ ոչինչ չէր ստացվել։ Մեկ տարվա ընթացքում Փերն ու Մարին շրջել են Եվրոպայում՝ իրենց ներկայացնելով որպես Roxette, ելույթ ունենալով տարբեր հեռուստաշոուների ժամանակ, բայց, միևնույն է, դրանք պահանջված են եղել միայն շվեդական շուկայում ։
1987 թվականի ամռանը Roxette-ն իր առաջին «Rock Runt Riket» շրջագայությանն է մեկնել շվեդ արտիստների՝ Էվա Դալգրենի և Ռատատայի հետ։ Բոլոր 16 համերգները կայացել են բաց բեմերում։ Համերգների մեծ մասի տոմսերը գնվել են ամբողջությամբ, և մոտավորապես 115 հազար մարդ դիտել է շոուն։ Մարի Դիմբերգը (այն ժամանակ եղել է «EMI Svenska AB» փրոմոուշենի բաժնի ղեկավարն) Գերմանիայի, Բելգիայի և Իտալիայի «EMI»-ի իր մի քանի գործընկերներին հրավիրել է Ստոկհոլմի շրջագայության վերջին համերգին։ Նա ուզում էր ցույց տալ, որ Roxette-ը մի կենդանի խումբ է։ «EMI»-ի ներկայացուցիչները տպավորվել են իրենց տեսածով և վերադարձել տուն՝ դրական կարծիքներ հայտնելով կոլեկտիվի մասին ։
Roxette-ը ձայնագրել է սուրբծննդյան երգը՝ «It must have been love (Christmas for the broken hearted)», որը թողարկվել է 1987 թվականի նոյեմբերին և անմիջապես դասվել շվեդական հիթ-շքերթների առաջին շարքում։ Այս երգը փոքր-ինչ տարբերվել է նրանից, ինչը մի քանի տարի անց դարձել է «Սիրունիկը» ֆիլմի սաունդթրեքը։ Այս սինգլի թողարկման համար հիմք է հանդիսացել խմբի հանդեպ ունկնդիրների հետաքրքրությունը պահպանելու ցանկությունը՝ մինչև նրանց հաջորդ ալբոմի թողարկումը ։
1987 թվականին՝ Շվեդիայում, թողարկվել է դեբյուտային ալբոմի երգերի ռեմիքսներով ձայնասկավառակ։ Այն կոչվել է «Dance Passion» և պաշտոնապես երբեք չի թողարկվել CD-ով, չնայած 1995 թվականին թողարկվել է բուտլեգը՝ ձայնասկավառակի երգերի բավական որակյալ ձայնագրությամբ ։
Երրորդ «Look Sharp!» ալբոմ (1988)
Հաջորդ ալբոմի համար Փերը և Մարին ծրագրել էին Շվեդիայի սահմաններից դուրս՝ ստուդիայում, օտարերկրյա պրոդյուսերի հետ մի քանի նոր երգեր ձայնագրել և տեսնել, թե արդյոք դա կազդի նրանց հնչեղության վրա։ Փերը և Ռոել Քրուիզեն (այդ ժամանակ եղել է «EMI-Europe»-ի ղեկավարը) մեկնել են Մեծ Բրիտանիա՝ խոսելու վեց տարբեր պրոդյուսերների հետ, և, ի վերջո, կանգ են առել Ադամ Մոզլիի (Adam Moseley) վրա։ 1988 թվականի հունիսին՝ մի քանի օրվա ընթացքում, ձայնագրվել են «View from a hill», «Chances» և «Cry» երգերը Լոնդոնի «Trident II Studios» ստուդիայում, սակայն արդյունքը չի հասել ակնկալվող ցուցանշի, և նոր պրոդյուսերի հետ համագործակցությունն ավարտվել է ոչնչով։ 1988 թվականի վերջին «Look Sharp!» ալբոմը անմիջապես ցնցող սենսացիա է դարձել Շվեդիայում և հանգեցրել այն բանին, որ շվեդական շրջագայության տոմսերը Roxette-ն ամբողջությամբ վաճառել է։ «EMI» Եվրոպական տարբեր բաժանմունքների ներկայացուցիչների ժողովում որոշվել է ալբոմի առաջին սինգլը թողարկել «Chances» երգը։ Փերն ու Մարին դա տարօրինակ ընտրություն են համարել, երկուսն էլ կարծել են, որ հենց «The look»-ը պետք է լինի առաջին սինգլը, բայց ավելի ուշ երջանիկ էին այդ երգը սինգլում տեսնելու համար ։
Փոխանակման ուսանող Դին Քուշմանը (Dean Cushman) «Look Sharp!» ալբոմը իր հետ բերել է Շվեդիայից իր հայրենի Մինեապոլիս քաղաք, Մինեսոտա նահանգ, ԱՄՆ։ Նա CD-ն դասել է «KDWB» տեղական ռադիոկայանին և խնդրել նրանց երգը տանուլ տալ՝ «Ըստ 4եր հայտերի» ծրագրի եթերում։ Մոտ մեկ շաբաթ անց Դինը զանգահարել է ռադիոկայան՝ ձայնասկավառակը վերցնելու համար։ Իհարկե, գոնե մեկ DJ-ն կարող էր ժամանակ գտնել այդ ալբոմը լսելու համար։ Այն մարդը, որը պատասխանել է Դինին, ծրագրավար Բրայան Ֆիլիպսն էր։ Նա DJ-ների հետ հանդիպման էր և Դինին ասել է, որ գա և վերցնի սկավառակը։ Դիջեյներից ոչ մեկը չի լսել ալբոմը, ուստի մենեջերն առաջարկել է լսել սկավառակը մինչև Դինի ժամանելը։ Բրայանը սկավառակը մտցրել է նվագարկչի մեջ և սկսել է նվագել «The look» երգը։ Բոլորը զարմացած սկսել են հարցնել, թե երգողներն ինչ խմբից են, և նայել սկավառակին՝ տեղեկություններ որոնելու նպատակով։ Այդ գիշեր «The look»-ը առաջին անգամ էր նվագել ամերիկյան ռադիոյով և եթերի ընթացքում ունկնդիրները զանգահարել և հարցրել են երգի մասին։ Շատերը խնդրել են կրկին միացնել երգը, և մի քանի շաբաթ անց այն դարձել էր ամենատարածվածը «KDWB» ռադիոյի եթերում։ Ռադիոկայանի աշխատակիցները չունեին ալբոմի սկավառակ, բայց ձայնագրության վրա նրանք ձայնագրել են պատճենը։ Բրայան Ֆիլիպսը շուտով շատ պատճեններ է արել ձայնագրությունից և դրանք ուղարկել այլ կայաններում գտնվող իր ընկերներին, որտեղ նույնպես երգը շատ է դուր եկել ունկնդիրներին։ Արդյունքում «EMI USA»-ը թողարկել է այդ երգը որպես առաջին սինգլ, որը շատ հաջող է դարձել ամերիկյան հիթ-շքերթներում ։
1989 թվականի ապրիլի 8-ին Roxette-ի մենեջեր Թոմաս Էրդմանը (Thomas Erdtman) Փերին հայտնել է, որ «The look» երգը դարձել է ԱՄՆ-ում առաջինը ։ Ավելի վաղ՝ նույն օրը, Փերն ու Մարին եղել են Նիդեռլանդներում և ժամանել են Շվեդիա։ Նրանք պայմանավորվել են երեկոյան բաժանվել միմյանցից, որպեսզի երեկոն անցկացնեին իրենց ընտանիքի անդամների հետ՝ համապատասխանաբար Հալմստադում և Ստոկհոլմում։ Այսպիսով, նրանք հավատացել են, որ հենց այդ գիշեր «The look» երգը ԱՄՆ-ի աղյուսակում կլինի առաջինը։ Նրանց կանխատեսումն իրականացել է, և այն բանի շնորհիվ, որ Փերը գտնվում էր Հալմստադում, իսկ Մարին՝ Ստոկհոլմում, նրանք ստիպված են եղել տարբեր քաղաքներում՝ հեռավորության վրա, նշել իրենց հաջողությունը։ Հեռախոսներն անընդհատ եղել են զբաղված տարբեր մարդկանց զանգերով, որոնք ցանկացել են շնորհավորել նրանց, զանգել են նաև լրագրողներն ու լուսանկարիչները, որոնք ցանկացել են հավերժացնել այդ պահը։ Դին Քուշմանը հետագայում ստացել է «Ոսկե մրցանակ» Roxette-ի կողմից և ընթրիք Փերի և Մարիի հետ՝ ի նշան Դինի անսպասելի օգնության համար նրանց երախտագիտության։ Մինչև Roxette-ը միայն երկու շվեդական խմբեր են կարողացել հասնել ամերիկյան աղյուսակի առաջին շարքին՝
Որոշ մարդիկ ասել են, որ Դին Քուշմանը «ներկայացրել է» Roxette-ը Ամերիկայում, իսկ մյուսները ասել են, որ խումբը հաջողության կհասնի առանց դրա էլ։ Բանն այն է, որ Լոս Անջելեսի որոշ ռադիոկայաններ արդեն հեռարձակել էին «The look»–ը եթերում, և երգը կարող էր հիթ դառնալ ինքնին։ Փերը խոստովանել է, որ ուսանողի մասին պատմությունը, որ սկավառակը բերել է ԱՄՆ և դրանով իսկ Roxette-ի «քանդել ոլորքները», շատ են սիրել բազմաթիվ լրագրողները։ «The look»-ը դարձել է թիվ 1 հիթ աշխարհի 26 տարբեր երկրների հիթ-շքերթներում, և 1989 թվականին «MTV»-ը Roxette-ին պարգևատրել է «IMA-International Music Award»-ի արարողության ժամանակ, որը հանդիսատեսի կողմից ճանաչվել է այս տարվա լավագույնը ։
1989 թվականի գարնանը Roxette մասնակցել է Ամստերդամում կայացած «IM & MC» երաժշտական ​​տոնավաճառին, և երբ նրանք շրջել են քաղաքով, պատահել է հետևյալ պատմությունը։ Ինչ-որ մեկը պատշգամբից բղավել է՝ «Հե՜յ, ինձ դուր է գալիս քո երգը»։ Դա Թոմ Փեթին էր՝ Փերի ամենասիրած երաժիշտներից մեկը։ Նա և Մարին ծայրաստիճան զարմացել են և չեն կարողացել որևէ բառ արտասանել, ապա նրանց մենեջեր Մարի Դիմբերգը պատասխանել է՝ «Մենք նույնպես սիրում ենք քո երաժշտությունը» ։
1989 թվականի ամռանը Roxette-ը երրորդ շրջագայությունն է անցկացրել Շվեդիայում, այս անգամ նրանք ելույթ են ունեցել բացօթյա հարթակներում, որոնց մեծ մասը քաղաքային բնական այգիներում էին։ Կրկին գրեթե բոլոր համերգների տոմսերը գնվել են ամբողջությամբ՝ դրանով իսկ ավելի հաջող դարձնելով շրջագայությունը։ Ավելի ուշ՝ այս տարվա աշնանը, արդեն եկել էր ժամանակը, որ Roxette-ը պետք է պատրաստվեր եվրոպական առաջին շրջագայությանը, բայց գիշերը՝ մինչև պրեմիերայի սկսվելը, Մարին մի փոքրիկ լումբագո էր ստացել, և հենց առաջին ցուցադրումը չեղյալ էր հայտարարվել։ Հաջորդ առավոտ տեղի էր ունեցել Կուլտթուուրիտալոյի (Հելսինկի) համերգը, քանի որ Մարին այդ ժամ իրեն նորմալ էր զգացել։ Մարին այլևս մեջքի խնդիր չի ունեցել մինչև շրջագայության ավարտը, որը բաղկացած էր արևմտաեվրոպական երկրների 15 համերգներից։ Վերջին երկու համերգները տեղի են ունեցել Օլդենբուրգի «Weser-Ems Halle»-ում, և երկուսն էլ ուղիղ եթերում հեռարձակվել են գերմանական ռադիոյով ։
1989 թվականի աշնանը Roxette-ն ունեցել է երկրորդ ամերիկյան հիթը՝ «Listen to your heart»-ը։ Միևնույն ժամանակ իրենց հետ կապվել են «Walt Disney Pictures/Touchstone Pictures» ընկերությունից, որոնց պետք էր «Սիրունիկը» ֆիլմի համար նախատեսված երգ։ Փերը եղել է շատ զբաղված՝ ֆիլմի համար նոր երգ գրելու համար։ Որպեսզի կոպիտ չթվա, նրանք ուղարկել են «It must have been love (Christmas for the broken hearted)» ֆիլմի պրոդյուսերներին, սակայն Փերն ու Մարին չեն համարել, որ այս ստեղծագործությունը հարմար է այդ ֆիլմին, քանի որ դա Սուրբծննդյան երգ էր։ Պրոդյուսերներին դուր չի եկել խմբի ընտրությունը, և նրանք այլ երգ են խնդրել։ Փերը բացատրել է, որ սա այն ամենն էր, ինչ նրանք կարող էին առաջարկել, և հուսով էր, որ նա ավելին չի լսի այդ պրոդյուսերների կողմից։ Կինոընկերությունը փոխել է կարծիքը, երբ ֆիլմի ռեժիսոր Հարի Մարշալը լսել է երգը, և նրան անմիջապես դուր է եկել այն։ Նա կարծել է, որ մի փոքր փոփոխված տեքստի միջոցով երգը հիանալի կհամապատասխանի նրա նկարահանումներին։ Ռեժիսորը նույնիսկ ցանկացել է փոխել սցենարը, որպեսզի երգը ավելի լավ համապատասխանի ֆիլմին։ Փերը վերաշարադրել է տեքստը, իսկ Մարին ձայնագրել է կազմի նոր տարբերակը։ Բոլորը եղել են գոհ աշխատանքից և 1990 թվականի ամռանը «It must have been love»-ը դարձել է ԱՄՆ-ի թիվ 1 խմբի երրորդ սինգլը։ Ֆիլմը թողարկվել է ամբողջ աշխարհում, իսկ Roxette-ի երգը դարձել է հիմնական պատճառը, որ ձայնասկավառակի սաունդթրեքը վաճառվել է այդքան հաջող (ավելի քան 9 միլիոն պատճեններ) ամբողջ աշխարհում ։
Չորրորդ «Joyride» ալբոմ (1991)
1991 թվականի սկզբին նախատեսվել է նոր ալբոմ թողարկել, սակայն հունվարի կեսերին՝ Մերձավոր Արևելքում, սկսվել է Պարսից ծոցի պատերազմը, և թողարկումը հետաձգվել է մինչև մարտի վերջը։ Սկավառակի թողարկումը տարածվել էր Եվրոպայում, Ճապոնիայում և ԱՄՆ-ում երկար խթանմամբ, ինչը նշանակել է, որ ամռան սկզբին Վանկուվերում սկսվող համաշխարհային շրջագայությունը նույնպես հետաձգվել է։ «Joyride» անվանումը օգտագործվել է նաև մայիսի սկզբին՝ սինգլի թողարկման ժամանակ, դա ԱՄՆ-ում թիվ 1 չորրորդ հիթն էր։ Բացի ԱՄՆ-ից, հաջողությունը ձեռք է բերվել նաև 26 այլ երկրներում, իսկ «MTV»-ն 1991 թվականին կրկին պարգևատրել է խումբին՝ հանդիսատեսի քվեարկության արդյունքների լավագույն տեսանյութերի համար ։
«Joyride» ալբոմի ձայնագրությունից հետո հայտնվել են առաջին համաշխարհային շրջագայության ծրագրերը, որոնք սկսվել են 1991 թվականի սեպտեմբերի 4-ից Հելսինկիում։ 45 համերգներից հետո շրջագայությունը շարունակվել է Ավստրալիայում 10 համերգներով՝ մինչև ամանորյա արձակուրդների սկիզբը ։
1991 թվականի հոկտեմբերի 5-ին Շվեդիայի փոստը թողարկել է մի շարք դրոշմանիշներ։ Բացի Roxette-ից, նրանց վրա պատկերված են եղել հայտնի շվեդ երաժիշտներ Լենա Ֆիլիպսոնը և Ջերի Ուիլյամսը։ Թողարկման նպատակը եղել է շվեդ երեխաներին հաղորդակից դարձնել ֆիլատելիային։ Նամականիշների թողարկմանը զուգահեռ թողարկվել է նաև նամականիշների վրա ներկայացված արտիստների երգերի ժողովածուի ձայներիզը։ Բոլոր այդ «հուշանվերները» վաճառվել են միայն շվեդական փոստային բաժանմունքներում, իսկ վաճառքից ստացված եկամուտները փոխանցվել են քաղցկեղային հիվանդությունների հետազոտման հիմնադրամին։ Ավելի ուշ, ԱՄՆ-ում՝ «The Tonight Show with Jay Leno» շոուի ժամանակ, Փերին և Մարիին հարցրել են, թե ինչ է նշանակում պատկերված լինել ազգային նամականիշների վրա։ Փերը պատասխանել է. «Հրաշալի է զգալ, որ ամբողջ երկիրը լիզում է քո մեջքը» ։
Հինգերորդ «Tourism» ալբոմ (1992)
Հյուրախաղերի ավստրալիական մասի ժամանակ գաղափար է առաջացել շրջագայության կենդանի ալբոմի մասին։ Փերը խոսել է Ուեյն Իշեմի (Wayne Isham), տեսահոլովակների ռեժիսոր Բոն Ջովիի և Metallica-ի հետ, Սիդնեյի «Sebel Town House» հյուրանոցի բարում։ Ուեյնին վարձել են ավստրալիական հյուրախաղերի մասին վավերագրական ֆիլմ նկարահանելու համար։ Նա այն ժամանակ առաջարկել էր Roxette-ին թողարկել բացառիկ ակուստիկ EP-ն ԱՄՆ-ի և Կանադայի համար՝ Հյուսիսամերիկյան շրջագայության նյութերով։ Փերը կարծել է, որ այդ գաղափարը շատ ընդհանրություններ ունի «unplugged»-ի թողարկումների հետ, և արդյունքում թողարկվել է շրջագայությունների ընթացքում ամենաանսպասելի և հետաքրքիր վայրերում երգերի ձայնագրություններով լի ալբոմը։ Փերն արդեն մի քանի երգ է պատրաստել նոր ալբոմի համար, հետո գրել է ևս մի քանիսը, և այդ բոլորը մտել են «Tourism: Songs from Studios, Stages, Hotelrooms & Other Strange Places» ալբոմի մեջ ։
1992 թվականի փետրվարի 14-ին սկսվել են նոր շրջագայություններ Վանկուվերում, որին հաջորդել են 25 շոու ԱՄՆ-ում, Կանադայում և Մեքսիկայում։ Շրջագայությունը շարունակվել է Հարավային Ամերիկայում և ավարտվել 1992 թվականի ապրիլ 15-ին Սան Պաուլոյում։ Մի քանի ամիս հանգստանալուց հետո ժամանակն է եկել «The Summer Joyride Tour '92»-ի, որը տեղի է ունեցել 1992 թվականի ամռանը Եվրոպայում և եղել է նախորդ տուրի շարունակությունը։ Այդ ժամանակ դուրս է եկել «How do you do!»-ը, որը խումբը ներկայացրել է «The heart shaped sea» երգի հետ միասին՝ կատարելով կենդանի համերգների ժամանակ։ Շրջագայությունը ներառել է նաև համերգ Հունգարիայում, նրանց առաջին ելույթը նախկին եվրոպական կոմունիստական երկրում ։
Roxette-ը դարձել է առաջին Սկանդինավիան խումբը, իսկ Փերն ու Մարին առաջին ոչ անգլալեզու արտիստները, որոնք հանդես են եկել և ձայնագրել ակուստիկ համերգ «MTV Unplugged»-ի համար։ 1993 թվականի հունվարի 9-ին շվեդական հեռուստատեսությունը համերգ է ձայնագրել Ստոկհոլմի «Cirkus»-ում․ ձայնագրությունը կիսել են շվեդական հեռուստատեսությունը և «MTV-Europe»-ը։ Կատարվել են հետևյալ երգերը ․
** ՝ երգերը ցուցադրվել են շվեդական հեռուստատեսությամբ և «MTV»-ով, * ՝ միայն շվեդական հեռուստատեսությամբ, առանց աստղիկի երգերը ձայնագրվել են, բայց ոչ մի տեղ և երբեք չեն հեռարձակվել ։
MTV-ն թողարկել է «MTV Unplugged»-ի տարբեր համերգներից ձայնասկավառակի հավաքածու, որի վրա ընդգրկվել է Roxette-ի «Here comes the weekend» երգը։ Սակայն երգի այդ տարբերակը ձայնասկավառակում բոլորովին էլ «MTV Unplugged» համերգից չէր, այլ՝ «Tourism» ալբոմից։
Վեցերորդ «Crash! Boom! Bang!» ալբոմ (1994)
1993 թվականի գարնանը Roxette-ը սկսել է նոր ալբոմ ձայնագրել Կապրիում։ Ձայնագրության նստաշրջանը շարունակվել է Լոնդոնում, Ստոկհոլմում և Հալմստադում՝ ավարտվելով հունվարին 1994։ 1994 թվականի ապրիլի սկզբին լույս է տեսնել «''Crash! Boom! Bang!» ալբոմը և վաճառքի ամբողջ աշխարհում հասել է բարձր մակարդակի, բացառությամբ ԱՄՆ-ում, որտեղ այն դուրս է եկել միայն 1994 թվականի հոկտեմբերին։ Այնտեղ ալբոմը վաճառվել էր ոչ այնքան լավ, քանի որ սկավառակի կրճատված տարբերակը մեկ ամիս առաջ վաճառվել էր Մաքդոնալդսում։ «Favourites from Crash! Boom! Bang!''»-ը վաճառվել է մոտ 1 մլն հատ, և շատ երաժշտական խանութներ հրաժարվել են գնել «Crash! Boom! Bang!»–ը, քանի որ կարծել են, որ նրան ոչ ոք չի գնի ։
Ալբոմին հաջորդել է երկրորդ համաշխարհային շրջագայությունը, որը պետք է սկսվեր Սանկտ Պետերբուրգից, սակայն պրեմիերան չեղյալ է համարվել։ Արենայի տանիքը, ըստ հաշվարկների, չէր կարող դիմանալ լուսային սարքավորումների ծանրությանն ու կրկին, ավանդույթի համաձայն առաջին համերգը տեղի է ունեցել Ֆինլանդիայում՝ Հելսինկիում։ Շրջագայությունը սկսվել է 1994 թվականի սեպտեմբերի 7-ին և ավարտվել 1995 թվականի մայիսի 2-ին։ Այս անգամ Roxette-ն այցելել է մի քանի երկրներ, որտեղ երբեք չի եղել, այդ թվում՝ Ռուսաստան, Հարավային Աֆրիկա և Չինաստան ։
Համերգը եղել է Պեկինում 10 տարվա ընթացքում արևմտյան խմբի առաջին ելույթը՝ Չինաստանի մայրաքաղաքի իշխանությունների պաշտոնական թույլտվությամբ։ Նախքան Roxette-ն՝ այնտեղ ելույթ է ունեցել «Wham!» խումբը։ Փերն ու Մարի ասել են, որ դա, անկասկած, մեկն է առավել կարևոր իրադարձությունների իրենց կարիերայի ընթացքում։ 1994 թվականի գարնանը Roxette-ի կառավարման և Չինաստանի մշակույթի նախարարության միջև տարաձայնություններ են սկսվել։ Ավելի ուշ իշխանությունները համաձայնել են համերգ տալու թույլտվություն տալ ՉԺՀ-ում։ Վերջնական թույլտվություն ստանալուց առաջ իշխանությունները ցանկացել են լսել յուրաքանչյուր երգի բովանդակությունը, այնպես որ երգերի տեքստերը պետք է թարգմանվեին չինարեն։ Որոշ երկրներում համարվել է, որ «Sleeping in My Car» երգը բավականին անկեղծ տեքստ ունի, և մինչ համերգի մեկնարկը իշխանությունները խնդրել են Roxette-ին կամ փոխել երգի տեքստը, կամ որոշ պահեր երգել շվեդերեն։ Փերը և Մարին, ի վերջո, համաձայնել են փոխել տեքստը, բայց երբ նրանք կատարել են այն, բոլորը երգել են բնօրինակով ։
«Don’t bore us, get to the Chorus», «Rarities» և «Baladas en Español» ժողովածուներ
1995 թվականի աշնանը թողարկվել է լավագույն հիթերի ժողովածուն, ներառյալ 4 նոր երգեր։ Նույն թվականի նոյեմբերի կեսերին Լոնդոնի «Sheperds Bush Empire Theatre» թատրոնում Roxette–ը գովազդային համերգ է տրվել ։
1995 թվականին հարավ-արևելյան Ասիայում և Հարավային Ամերիկայում թողարկվեկ է երգերով լի «Rarities» ձայնասկավառակը, և այդ երգերն էլ նախկինում թողարկվել են միայն որպես «B-sides»՝ տարբեր սինգլների համար։ Այս ալբոմի նպատակն էր գովազդել 1994-1995 թվականներին կայանելիք Crash! Boom! Bang! շրջագայությունը։ Ալբոմի որոշ խմբաքանակներ արտադրվել են Նիդերլանդներում, սակայն վաճառվել են միայն Հարավային Ամերիկայում ։
1996 թվականի աշնանը Փերն ու Մարին ձայնագրել են նոր իսպանալեզու վոկալ՝ իրենց որոշ բալլադների համար։ Բնօրինակ երաժշտությունը փոքր-ինչ եղել է միքսված է նոր տեքստերին համապատասխանելու համար, և այդ իսկ պատճառով էլ «Baladas en Español» ալբոմը թողարկվել է 1996 թվականին՝ Սուրբ Ծնունդից առաջ։ Սկավառակը բավականին լավ է վաճառվել իսպանալեզու երկրներում, սակայն հասկանալի պատճառներով մյուս երկրներում այն նույն հաջողությանը չի հասել։
1997 թվականի աշնանը խմբի դեբյուտային ալբոմը վերաթողարկվել է «Pearls of Passion-the First Album» անվանումով։ Այս անգամ սկավառակը ներառել է 8 բոնուսային տրեկ։ Վերաթողարկման պատճառը հանդիսացել է այն, որ ալբոմն ուզել է հասանելի դարձնել նոր ու հին երկրպագուներին՝ ամբողջ աշխարհում, այդ թվում՝ թողարկել այն CD-ով։ Օրիգինալ սկավառակը թողարկվել է միայն Սկանդինավիայում ու Կանադայում, որն էլ ամբողջությամբ վաճառվել է մեկ-երկու տարի անց ։
«Have a Nice Day» և «Room Service» (1999—2001)
Roxette-ն գրեթե ամբողջ 1998 թվականը անց է կացրել՝ Իսպանիայի և Շվեդիայի ստուդիաներում՝ ձայնագրելով «Have a Nice Day» ալբոմը ։ 1999 թվականի գարնանը սկավառակը թողարկվել է ամբողջ աշխարհում (բացառությամբ ԱՄՆ-ի)։ Կրոնական նկատառումներով որոշ մերձավորարևելյան երկրներ չէին կարող ալբոմ թողարկել այնքան ժամանակ, քանի դեռ մերկ երեխաները շապիկի վրա չէին հարդարվել։ Պատրաստվել է հատուկ թողարկում, որը վաճառվել է միայն այդ երկրներում։ Ձայնասկավառակի երեք երգերը՝ «Wish I could fly», «Anyone» и «Salvation», թարգմանվել են իսպաներեն, և 1999 թվականի աշնանը իսպանալեզու որոշ երկրներում ալբոմը վերաթողարկվել է իսպաներեն երեք երգով՝ որպես բոնուս-թրեքներ ։
Գրեթե ամբողջ 2000 թվականին Շվեդիայի Ստոկհոլմ քաղաքի երկու տարբեր ստուդիաներում խումբը ձայնագրել է «Room Service» ձայնասկավառակը։ Զուգահեռաբար, Մարի Ֆրեդրիկսոնը ձայնագրել է 3 նոր երգեր լավագույն սինգլների առաջին հավաքածուի՝ «Antligen. Marie Fredrikssons Basta 1984-2000»-ի համար։ Roxette-ը 2001 թվականի գարնանը թողարկել է իր նոր ալբոմը ամբողջ աշխարհով, բացի ԱՄՆ-ից, որտեղ նրանք կրկին ալբոմ թողարկելու պայմանագիր չեն ունեցել։ Մինչ ալբոմի թողարկումը՝ խումբը մի քանի պրոմոկոնցերտներ է տվել Գերմանիայում, Իսպանիայում և Շվեդիայում։ Նրանց այցելուները եղել են մարդիկ, որոնք շահել են տեղական ռադիոկայանների տոմսերը կամ հատուկ հրավիրվել ։
Այս ալբոմի առաջին սինգլի՝ «The centre of the heart»-ի հաջողությունը համոզել է Փերին և Մարիին, որ եկել է նոր շրջագայության ժամանակը։ 2001 թվականի մայիսի վերջին Roxette-ը հայտարարել է, որ աշնանը նրանք կմեկնեն եվրոպական շրջագայության, որը վերջին 6 տարիների ընթացքում եղել է նրանց առաջին շրջագայությունը ։ Շվեդ ռեժիսոր Յոնաս Ակերլունդը, որը նկարահանել է նրանց բազմաթիվ տեսահոլովակներ, զբաղվել է բեմի, շոուի և վիզուալ էֆեկտների դիզայնով։ Շրջագայության ընթացքում նախատեսվել է երեք համերգ կատարել ՀԱՀ-ում, սակայն Նյու Յորքում տեղի ունեցած ահաբեկչական հարձակումների պատճառով այդ որոշումը չեղարկվել է։ Այդ ողբերգական իրադարձություններից հետո խումբը չի ցանկացել դուրս գալ Եվրոպայի սահմաններից ։
«The Ballad Hits», «The Pop Hits» и «Roxette Hits!» ժողովածուներ (2002—2006)
2002 թվականի սեպտեմբերի 11-ին Մարին տուն է վերադարձել առավոտյան վազքից։ Լոգարանում նա իրեն վատ է զգացել և ուշաթափվել է՝ գլուխը հարվածելով լվացարանին։ Նրա ամուսինը՝ Միկե Բոլիոշը, նրան անմիջապես տեղափոխել է Ստոկհոլմի «Karolinska Hospital» հիվանդանոց, որտեղ բժիշկները ուլտրաձայնային հետազոտության միջոցով երգչուհու մոտ հայտնաբերել են ուղեղի ուռուցք։ Մի քանի օր անց նրան վիրահատել են։ Վիրահատությունը հաջող է անցել, բայց մի քանի տարի շարունակ Մարին քիմիաթերապիայի և վերականգնման դասընթացներ է անցել։ Այս իրավիճակում բոլորը եղել են մտահոգ երգչուհու համար, ցանկանել են նրան շուտափույթ ապաքինում, և շատերը կարծել ել, որ Roxette խմբի կարիերան կավարտվի։ 2005 թվականին հայտարարվել է, որ Մարին լիովին ապաքինվել է և այլևս լրացուցիչ բուժման կարիք չունի ։
2002 թվականին լույս է տեսել Roxette-ի լավագույն բալլադների՝ «The Ballad Hits» ժողովածուն։ Թողարկվել է նաև փոքր, այսպես կոչված «սահմանափակ հրատարակություն»՝ բոնուսային EP-ով, որի վրա ձայնագրվել է 4 երգ, իսկ ալբոմի վրա եղել է ընդամենը 6 նոր երգ (19-ից)։ 2003 թվականի սկզբին լույս է տեսել «The Pop Hits» ժողովածուն, որը նույնպես սահմանափակ հրատարակություն ուներ EP-ով։ Մարիի հիվանդության պատճառով 2002 թվականի վերջին աշնանը Բելգիայում և Նիդեռլանդներում կայանելիք «Night of the Proms» շարքի բոլոր բացթողումները չեղյալ են հայտարարվել ։
Մարի Ֆրեդրիկսոնի հիվանդության մասին լուրերի պատճառով կոլեկտիվի աշխատանքը դադարեցվել է։ Չնայած այն բանին, որ վիրահատությունից մոտ մեկ տարի անց Մարին ձայնագրել է սոլո ալբոմ («The Change»), Roxette-ի հետ դեռ ոչինչ չէր պատահել մինչև 2006 թվականին, երբ դուետը տոնել է իր 20-ամյակը և ձայնագրել երկու նոր երգեր («One wish» и «Reveal»), որոնք դուրս են եկել լավագույն հիթերի հերթական ժողովածուում, ինչպես նաև «The RoxBox» նվերային արկղում ։
2009—2020
2009 թվականի սկզբին Եվրոպայում թողարկվել է Փեր Գեսսլեի հերթական սոլո ալբոմը, որի աջակցությամբ երաժիշտը մայրցամաքում հյուրախաղերի է մեկնել։ Երկու համերգներին էլ (մայիսի 6-ին, Ամստերդամում և մայիսի 10-ին, Ստոկհոլմում) երկրպագուներին անակնկալ է սպասվել «հյուրի» տեսքով, որը Մարի Ֆրեդրիկսոնն էր։ Նա կատարել է զուգերգ Փերի հետ՝ երգելով Roxette-ի ռեպերտուարից 2 երգեր («It must have been love» և «The look»)։
Երաժիշտների ընդհանուր ելույթից հետո երկրպագուները և մամուլը լրջորեն խոսել են դուետի՝ ստուդիա վերադառնալու և համատեղ աշխատանքը շարունակելու մասին։ Այսպես, դուետը հեդլայներներով հանդես է եկել 2009 թվականի հուլիսի 28-ին՝ Յուրմալայում կայացած «Նոր Ալիք» փառատոնում ։
2009 թվականի հոկտեմբեր-դեկտեմբեր ամիսներին տեղի են ունեցել «Night of the Proms» համերգաշարի (Roxette-ի 5-ական երգ 42 համերգներից յուրաքանչյուրում) ելույթները, որոնք չեղյալ են հայտարարվել 2002 թվականին Մարիի անսպասելի հոսպիտալացման պատճառով։ ՏԱՍՍ-ը հաղորդել է,որ սկզբնապես նրանց անցկացման պլանների մասին կոլեկտիվի մենեջմենթը և երաժիշտները հայտարարել են 2009 թվականի մայիսի կեսերին Գեսսլեի հյուրախաղերի ավարտից հետո կայացած մամուլի ասուլիսում ։
2010 թվականի սեպտեմբերին, եվրոպական շրջագայության շրջանակներում, Մոսկվայում և Սանկտ Պետերբուրգում տեղի են ունեցել Roxette-ի ելույթները ։ Համերգը տեղի է ունեցել սեպտեմբերի 10-ին «Մեգասպորտ» սպորտի պալատում։ Սանկտ Պետերբուրգում համերգը կայացել է սեպտեմբերի 12-ին՝ «Սառցե» պալատում ։ Պետերբուրգյան համերգը հավաքել է 11 000 դիտորդ, այն դեպքում, երբ Օզզի Օսբորնի համերգը, որը ելույթ է ունեցել նրանցից մեկ օր առաջ, ընդամենը 6500 դիտորդ է ունեցել, իսկ Սթինգի համերգը, որը Roxette-ի հաջորդ օրն է ելույթ ունեցել՝ ընդամենը 6000 դիտորդ։ Նոյեմբերի 3-ին Փեր Գեսսլեն հայտարարել է խմբի համաշխարհային շրջագայության մասին, որը սկսվել է 2011 թվականի փետրվարի 28-ից։ Առաջին համերգները տեղի են ունեցել Կազանում, Սամարայում, Եկատերինբուրգում, Նովոսիբիրսկում, Կիևում և Մինսկում (2011 թվականի 12 մարտի) ։ Նույն թվականի փետրվարի 11-ին վաճառքի է հանվել «Charm School» խմբի նոր ալբոմը ։
2013 թվականին Փեր Գեսսլեն աշխատել է շվեդական «Gyllene Tider» խմբի հետ։ Երաժիշտները թողարկել են նոր ստուդիական ալբոմ, ինչպես նաև մի շարք համերգներ են տվել Շվեդիայում։ Հաղորդվել է, որ Մարի Ֆրեդրիկսոնը աշխատել է շվեդական լեզվով նոր անհատական ալբոմի վրա, որը լույս էտեսնելու 2014 թվականի սկզբին։
2013-2016 թվականներին երաժիշտներն ակտիվորեն շրջել են երկրագնդով՝ ելույթ ունենալով Հարավային Ամերիկայում, Ավստրալիայում, ՀԱՀ-ում և եվրոպական մայրցամաքում։
2016 թվականի հունիսի 3-ին թողարկվել է Roxette-ի «Good Karma» տասներորդ ստուդիական ալբոմը։ Գրանցման մրցուղու ամսաթիվըեղել է 2014 մայիս-2016 փետրվարը։
2016 թվականի ամռանը խումբը մոտ 20 համերգ է նախատեսել Եվրոպայում, սակայն ապրիլի 18-ին հայտնի է դարձել, որ բժիշկները խմբի մեներգչուհի Մարի Ֆրեդրիկսոնին խորհուրդ են տվել դադարեցնել համերգային գործունեությունը առողջական խնդիրների պատճառով։ Երգչուհին հետևել է բժիշկների խորհրդին։ Եվրոպական համերգները չեղյալ են համարվել, և Roxette-ը շնորհակալություն է հայտնել խմբի երկրպագուներին՝ «հիանալի 30 տարիների»-ի համար։ Սա, սակայն, չի նշանակել խմբի փլուզումը, հավանականություն կա, որ Մարին կկարողանա երգեր ձայնագրել. Ստոկհոլմի իր տանը ձայնագրման ստուդիա է սարքավորված     ։ Այսպիսով, խմբի վերջին ելույթը տեղի է ունեցել 2016 թվականի փետրվարի 8-ին՝ Հարավային Աֆրիկայի Քեյփթաուն քաղաքում գտնվող «Grand Arena»-ում։
2017 թվականի ապրիլին և սեպտեմբերին Փեր Գեսսլեն թողարկել է երկու սոլո ալբոմներ՝ համապատասխանաբար «En vacker natt» և «En vacker kväll»։ Նույն տարվա ամռանը տեղի է ունեցել սկանդինավյան «En vacker kväll» համերգային շրջագայությունը։ Մարի Ֆրեդրիկսոնը Մագնուս Լինդգրենի և Մաքս Շուլցի հետ համատեղ թողարկել է «Alone Again» սինգլը, իսկ նոյեմբերին թողարկել է ևս մեկ «I Want To Go» սինգլ։
2017 թվականի նոյեմբերի 26-ին շվեդական «TV4» հեռուստաալիքի եթերում ցուցադրվել է հոկտեմբերի 4-ին ձայնագրված «Hellenius hörna» հաղորդումը, որի հյուրն էր Փեր Գեսսլեն ։ Հաղորդավարի՝ «Անցյալ տարի դուք վերջին անգամ ելույթ եք ունեցել Roxette-ի հետ։ Կարծու՞մ եք, որ դա եղել է ձեր՝ Roxette–ի հետ վերջին համերգը», հարցին նա պատասխանել է՝ «Այո, ես իսկապես այդպես եմ մտածում։ Թերևս այս համերգային գործունեությունն արդեն պատմություն է» (David Hellenius: Tror du det var er sista konsert någonsin? Per Gessle: Ja, det tror jag faktiskt. Det är nog historia nu.) ։
2019 թվականի դեկտեմբերի 9-ին 61 տարեկան հասակում մահացել է Մարի Ֆրեդրիկսոնը      ։
2020 թվականի փետրվարին Շվեդիայում տեղի է ունեցել «Գրեմմի» երաժշտական մրցանակների հանձնման արարողությունը, որտեղ ներկաները հարգել են Մարի Ֆրեդրիկսոնի հիշատակը։ Roxette խումբը նաև պատվավոր մրցանակ է ստացել ժամանակակից փոփ երաժշտության զարգացման գործում ունեցած ավանդի համար, որն ընդունել է խմբի մենեջեր Մարի Դիմբերգը։
Խմբի մասնակիցներ
Roxette սովորաբար համարվել է որպես դուետ, որը բաղկացած է մեներգչուհի Մարի Ֆրեդերիկսոնից և կիթառահար ու երգերի հեղինակ Փեր Գեսլեից, սակայն տարբեր տարիներին նրանց հետ աշխատել են բազմաթիվ մարդիկ, որոնք մասնակցել են նաև Փերի և Մարիի անհատական նախագծերին։
Roxette-ի անփոփոխ մենեջերը, ինչպես նաև Փերի և Մարիի մենահամերգների նախագծերում, հանդես է գալիս «D&D Management»-ի ղեկավար Մարի Դիմբերգը։
Roxette երաժշտությունը կինոյում
Ստորև ներկայացված է որոշ հայտնի ֆիլմերի ցանկ, որոնցում հնչել է դուետի մասնակիցների կողմից գրված կամ կատարված երգերը։ Ավելի սպառիչ տեղեկատվության համար, դուք պետք է դիմեք հիմնական հոդվածին ․
Արտաքին հղումներ
Կատեգորիա:1986 հիմնադրված երաժշտական խմբեր Կատեգորիա:Շվեդական երաժշտական խմբեր Կատեգորիա:Երաժշտական դուետներ Կատեգորիա:Ռոք խմբեր Կատեգորիա:1986 հիմնադրումներ Կատեգորիա:Երաժշտական խմբեր այբբենական կարգով
Քարոզչությունը ԽՍՀՄ-ում
Քարոզչությունը ԽՍՀՄ-ում կամ խորհրդային քարոզչություն, կոմունիստական կուսակցության գծի առաջխաղացման համար աշխատող և մարքսիզմ-լենինիզմի գաղափարախոսության վրա հիմնված կոմունիստական քարոզչություն Խորհրդային Միությունում։ Համատարած գրաքննությամբ հասարակություններում քարոզչությունը խստորեն և ակտիվորեն պահպանվում էր։ Քարոզչությունը նման հասարակություններում թափանցում էր նույնիսկ հասարակական և բնական գիտությունների ոլորտ, ստեղծելով լիսենկոիզմի նման բազմաթիվ կեղծ գիտական տեսություններ, մինչդեռ իրական գիտության այնպիսի ոլորտներ, ինչպիսիք են գենետիկան, կիբեռնետիկան և համեմատական լեզվաբանությունը դատապարտված և արգելված էին որպես «բուրժուական գիտություններ»։ «Բռնաճնշելով ճշմարտությունը, կեղծիքները մշտապես հոսում էին տպագրությամբ, բազմաթիվ հանդիպներին, դպրոցում, զանգվածային ցույցերին, ռադիոյով» ։
Խորհրդային գլխավոր գրաքննիչ մարմինը՝ Գլավլիտը, օգտագործվում էր ոչ միայն անցանկալի տպագիր նյութերի վերացման համար, այլ նաև «ամեն հրատարակված հարցի շուրջ ճիշտ գաղափարախոսական հյուսման ապահովման համար»։ Ստալինյան ժամանակաշրջանում պաշտոնական քարոզչության հարկադրանքից նահանջի համար դատապարտվում էր մահապատժով կամ ազատազրկմամբ։ Հետստալինյան ժամանակաշրջանում այդ պատժամիջոցները փոխարինվել են պատժիժ հոգեբուժությամբ, ազատազրկմամբ, աշխատանքի արգելքով և քաղաքացիության զրկմամբ։ Մասնավոր մի զրույցում այդ իրավիճակը լավ նկարագրել է գրող Իսաակ Բաբելը հետևյալ նախադասությամբ. «այսօր տղամարդը խոսում է միայն կնոջ հետ՝ գիշերը, մինչև գլուխը վերմակի տակ» ։
Լրացուցիչ գրականություն
ԽՍՀՄ ԽՍՀՄ
Մարտի 11
Մարտի 11, տարվա 70-րդ (նահանջ տարիներին՝ 71-րդ) օրն է։
Տոներ
Երկրաչափության միջազգային օրը
Վասիլկովո (գյուղ, Զենկովի շրջան)
Վասիլկովո (Василькове), գյուղ Ուկրաինայի Պոլտավայի մարզի Զենկովի շրջանում։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
(8061) Գաուդիում
(8061) Գաուդիում (Gaudium), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 27-ին Պաուլ Վիլդի կողմից Ցիմերվալդում ։